આ અંગે જીલ્લા ડાક અધિક્ષક એચ. સી. જોષીએ જણાવ્યું હતુ કે, ભારતીય ટપાલ સેવાનું હવે આધુનિકરણ થઇ રહ્યું છે. જે અંતર્ગત મુખ્ય પોસ્ટ ઓફિસમાં કોર ઇન્ટ્રોકેટેડ સિસ્ટમ શરૂ કરવામાં આવી હતી. જેનાથી હવે બચત બેંક, બુકીંગ, રજીસ્ટર સહિતની સેવાઓ ઝડપી બનશે. આ ઉપરાંત જિલ્લાની 29 પોસ્ટ ઓફિસમાં આધારસેન્ટર શરૂ કરવામાં આવ્યા હતા. જ્યાં આધારકાર્ડમાં પ્રજાજનો સુધારા વધારા કરી શકશે. આ ઉપરાંત પોસ્ટ ઓફિસમાં કયુ મેનેજમેન્ટ સિસ્ટમ પણ શરૂ કરવામાં આવી છે. જે અંતર્ગત ટોકન પધ્ધતિ અમલી કરવામાં આવશે. જેનાથી ગ્રાહકોનો કિંમતી સમય બચશે. આ સેવાઓનો લાભ લેવા માટે પ્રજાજનોને અનુરોધ કરવામાં આવે છે.